Kenneth Branagh

**Kenneth Charles Branagh** ['brænə] (s. 10. joulukuuta 1960 Belfast) on Pohjois-Irlannissa syntynyt brittiläinen näyttelijä ja elokuvaohjaaja. Branagh tunnetaan erityisesti useista Shakespeare-sovituksistaan. Vuonna 2022 hänet palkittiin parhaan alkuperäiskäsikirjoituksen Oscarilla elokuvastaan *[[Belfast (elokuva)|Belfast]]* (2021). Elokuva sai kuusi muutakin ehdokkuutta ja teki Branagh’sta kaikkien aikojen ensimmäisen henkilön, joka on ollut uransa mittaan ehdolla seitsemässä eri Oscar-kategoriassa. Branagh’n ensimmäiset Oscar-ehdokkuudet tulivat vuonna 1989 elokuvan *[[Kuningas Henrik V (elokuva)|Kuningas Henrik V]]* ohjauksesta ja pääosasta.

## Varhainen elämä

Kenneth Branagh’n perhe muutti Lontooseen kun Branagh oli yhdeksän­vuotias. Hän näytteli Lontoossa koulu­näytelmissä.

## Ura

Branagh valmistui Royal Academy of Dramatic Art -teatteri­koulusta vuonna 1981 ja kuusi viikkoa myöhemmin aloitti ammatti­maisen näyttelijän­uransa teatterissa. Vuonna 1984 hän liittyi arvostettuun Royal Shakespeare Companyyn, jossa hän sai kiitosta rooli­suorituksistaan näytelmissä *[[Hamlet]]* ja *[[Henrik V (näytelmä)|Henrik V]]*. Vuonna 1987 hän liittyi Renaissance Theatre Companyyn, jossa hän työskenteli näyttelijänä, kirjoittajana ja ohjaajana.

Branagh’n ensimmäinen elo­kuva­ohjaus oli Shakespearen näytelmästä sovitettu *[[Kuningas Henrik V (elokuva)|Kuningas Henrik V]]* (1989). Hän sai elo­kuvasta parhaan ohjauksen ja parhaan mies­pää­osan Oscar -ehdokkuudet. Seuraavina vuosina Branagh jatkoi Shakespeare-aiheisten elo­kuvien ohjaamista, kuten *[[Paljon melua tyhjästä (vuoden 1993 elokuva)|Paljon melua tyhjästä]]* (1993), *[[In the Bleak Midwinter]]* (1995), *[[Hamlet (vuoden 1996 elokuva)|Hamlet]]* (1996), *[[Turhaa lemmen touhua (vuoden 2000 elokuva)|Turhaa lemmen touhua]]* (2000) ja *[[Kuten haluatte (vuoden 2006 elokuva)|Kuten haluatte]]* (2006). Hän ohjasi joitakin Shakespeareen liittymättömiä elo­kuvia, kuten *[[Murha menneisyydestä]]* (1991) ja *[[Mary Shelleyn Frankenstein]]* (1994). Ohjaus­töidensä lisäksi hän näytteli omissa ja muiden ohjaajien elo­kuvissa, televisio­elo­kuvissa ja mini­sarjoissa, kuten *The Lady’s Not for Burning* (1987), *Fortunes of War* (1987) ja *Look Back in Anger* (1989).

Branagh ohjasi 2000-luvulla elo­kuvat *[[Pirullista peliä]]* (2007), Marvel Cinematic Universe -sarjan *[[Thor (elokuva)|Thor]]* (2011), toimintatrillerin *[[Jack Ryan: Shadow Recruit]]* (2014), *[[Cinderella – Tuhkimon tarina]]* (2015) ja Hercule Poirot’n roolissa *[[Idän pikajunan arvoitus (vuoden 2017 elokuva)|Idän pika­junan arvoitus]]* (2017). Rooli­suorituksestaan elo­kuvassa *[[My Week with Marilyn]]* (2011) hän oli ehdolla parhaan mies­sivu­osan Oscarin saajaksi.

Branagh on näytellyt 2000-luvulla myös televisiossa, kuten mini­sarjoissa *Shackleton* (2002) ja *Warm Springs* (2005) sekä rikos­sarjassa *[[Wallander (televisiosarja)|Wallander]]* (2008–2016).

Branagh on kirjoittanut useita kirjoja elokuviensa tekemisestä. Hänen oma­elämä­kertansa *Beginning* ilmestyi 1989. Hänet lyötiin ritariksi vuonna 2012. Branagh on perustanut Kenneth Branagh Theatre Company -teatterin, joka aloitti toimintansa vuonna 2015.

## Yksityiselämä

Branagh oli naimisissa näyttelijä Emma Thompsonin kanssa 1989–1995. He esiintyivät usein samoissa elo­kuvissa ennen eroaan. Sen jälkeen hän seurusteli ja asui yhdessä näyttelijä Helena Bonham Carterin kanssa. Branagh meni naimisiin art director Lindsay Brunnockin kanssa vuonna 2003.

Branagh on kertonut meditoivansa säännöllisesti.

## Filmografia

 myös ohjaajana

;Ohjaajana

* *[[In the Bleak Midwinter (elokuva)|In the Bleak Midwinter]]* (1995)
* *[[Kuten haluatte (vuoden 2006 elokuva)|Kuten haluatte]]* (2006)
* *[[Taikahuilu (vuoden 2006 elokuva)|Taika­huilu]]* (2006)
* *[[Pirullista peliä (vuoden 2007 elokuva)|Pirullista peliä]]* (2007)
* *[[Thor (elokuva)|Thor]]* (2011)
* *[[Cinderella – Tuhkimon tarina]]* (2015)
* *[[Artemis Fowl (elokuva)|Artemis Fowl]]* (2020)
* *[[Belfast (elokuva)|Belfast]]* (2021)

## Lähteet

## Aiheesta muualla